شەفەق نیوز/ پۆلیس فریاکەفتن بەغداد، سێشەممە، راگەیان لە دەسوەبانان دەیان ماتۆرسکڵ لە بەغداد پایتەخت، دویای چەن ساعەتیگ لە کوشتن هشام هاشمی پسپۆڕە ئەمنیەگە.پۆلیس لە بەیننامەیگ رەسیە ئاژانس شەفەق نیوز وت: داسنابان ٦٥ ماتۆرسكڵ پێشێلکار لە رینما یاسایەگان، لە ماوەی ٢٤ ساعەت گوزەیشتە لە ناوچەیل جوراو جور بەغداد پایتەخت. وتیش؛ دەسوەسەر کەسیگ کرد چەک بی مووڵەت داشتگە لە ناوچەی حوریە.دەسوبانناین ماتۆرسکڵ لە پشت ساعەتەیلیگ هات لە تەقەکردن کۆمەڵە چەکداریگ وە دوو ماتۆرسکڵ لەبان هاشمی، لە وەردەم ماڵەگەی لە بەغداد، و دویای بردنی ئەرا خەسەخانەی ئیبن نەفیس گیانی لەدەسدا.لە لای خوەیەو، هشام سهێل وەرپرس فراکسیۆن وەتەن پەڕلەمانی لە بەیاننامەیگ وت: کوشتن هاشمی.. وەردەوامی زاڵبوین چەک بیخاوەنە وەبی نواگریگ.سهێل داوا لە سەرۆک حکومەت کرد، وە زوینەی بردن ریکارەیل گونجیاگ ک سەروەری دەوڵەتەگە بارێدەو، و کۆتایی بارێد وەی زەنجیرە لە کارەیل کوشتن وە ئامانج کەسایەتیەیل چالاك وهاووڵاتەیەل وە گشتی.لە بەرسڤیگ لەبان کوشتن هاشمی، موستەفا کازمی سەرۆک وەزیران، لە بەیاننامەیگ پەیمان دا لە وەشوون کەفتن و سزاداین بکوشەیل، و نەهیشتن هاتنەوەی کوشتن ئەرا ناو مه‌یدان عراق، و گیرهاوردن چەک وەدەس دەوڵەت.
